

#####  R E P U B L I K A H R V A T S K A

#### PRIMORSKO-GORANSKA ŽUPANIJA

#####  GRAD RIJEKA

 **Odjel za gradsku samoupravu i upravu**

KLASA: 406-01/15-32/16

URBROJ: 2170/01-09-20-15-2

Rijeka, 4.11.2015.

Sukladno članku 46. Naputka Gradonačelnika o nabavi roba, radova i usluga od 22. siječnja 2014. godine, Grad Rijeka – Odjel za gradsku samoupravu i upravu objavljuje sljedeći

|  |
| --- |
| ***POZIV ZA DOSTAVU PONUDA*** **ZA NABAVU HIGIJENSKOG MATERIJALA**  |
| **Evidencijski broj: 09-00-13/2015** |

**Pročelnik**

**Odjela za gradsku samoupravu i upravu**

**mr.sc. Mladen Vukelić**

***Rijeka, studeni 2015. godine***

**SADRŽAJ:**

I. PREDMET NABAVE

* 1. Opis predmeta nabave
	2. Opseg i količina predmeta nabave
	3. Procijenjena vrijednost (bez PDV-a)
1. **UVJETI NABAVE**
	1. Način izvršenja
	2. Rok trajanja ugovora
	3. Mjesto isporuke robe
	4. Rok isporuke robe
	5. Rok valjanosti ponude
	6. Odredbe o cijeni ponude
	7. Rok način i uvjeti plaćanja
	8. Kriterij za odabir ponude
	9. Dokazi sposobnosti
2. **TRAŽENA JAMSTVA**
	1. Jamstvo za ozbiljnost ponude
	2. Jamstvo za uredno izvršenje ugovora
3. **BITNI UVJETI ZA IZVRŠENJE UGOVORA**
	1. Načelo savjesnosti i poštenja
	2. Popis gospodarskih subjekata s kojima je Naručitelj u sukobu interesa

V. ODREDBE O PONUDI

5.1. Sadržaj i način dostave ponude

5.2. Jezik i pismo ponude

5.3. Rok za dostavu ponude

5.4. Rok i mjesto otvaranja ponude

5.5. Služba i osoba zadužena za kontakt:

5.6. Posebne odredbe

1. **OBAVIJEST O REZULTATIMA POSTUPKA**
2. **PRILOZI POZIVU ZA DOSTAVU PONUDA**

Naručitelj Grad Rijeka pokrenuo je postupak nabave higijenskog materijala, a za koju sukladno članku 18. stavak 3. Zakona o javnoj nabavi ("Narodne novine" broj 90/11, 83/13, 143/13 i 13/14) nije obvezan provesti jedan od postupaka propisan Zakonom o javnoj nabavi, s obzirom na to da je procijenjena vrijednost predmeta nabave robe manja od 200.000 kn bez PDV-a .

Ovim putem pozivamo sve zainteresirane gospodarske subjekte na dostavu ponude sukladno slijedećim uvjetima i zahtjevima koji predstavljaju osnovne elemente za izradu ponude:

1. **PREDMET NABAVE**
	1. **Opis predmeta nabave:**

Predmet nabave je nabava robe – higijenskog materijala za potrebe Grada Rijeke.

* 1. **Opseg, količina i specifikacija predmeta nabave:**

Opseg i količina predmeta nabave opisani su u prilogu ovog poziva – Troškovniku.

***Specifikacija predmeta nabave:***

* **PAPIRNATI UBRUSI** - u listićima, dvoslojni, bijela celuloza, V preklop, dimenzije 20x22 mm (+ 5%), pakiranje min 210 listića u klipu,
* **WC MINI JUMBO ROLE** - dvoslojni, celuloza, unutarnji promjer role max. 75 mm, širine lista 90 - 95 mm, duljina role 180 m (+ 5%),
* **SAPUN TEKUĆI** – plastični spremnik, 1000 ml.
	1. **Procijenjena vrijednost (bez PDV-a): 114.000,00 kuna**
1. **UVJETI NABAVE**
	1. **Način izvršenja:** ugovor o javnoj nabavi robe (higijenskog materijala)
	2. **Rok trajanja ugovora:** očekivano od 1. siječnja 2016. do 31. prosinca 2016. godine
	3. **Mjesto isporuke robe:** Lokacije gradske uprave Grada Rijeke: **Korzo 16, Titov trg 3, Trg sv. Barbare 2, Trpimirova 2, Dolac 8 i sjedišta mjesnih odbora.**
	4. **Rok isporuke robe:** Odabrani ponuditelj obvezuje se isporučiti robu od tri (3) radna dana računajući od dana primitka svake narudžbe.
	5. **Rok valjanosti ponude:** 90 dana od dana otvaranja ponude
	6. **Odredbe o cijeni ponude:** u cijenu ponude bez PDV-a uračunavaju se svi troškovi i popusti ponuditelja; cijena ponude mora biti iskazana na način da se iskazuje cijena ponude bez PDV-a, posebno se iskazuje iznos PDV-a i ukupna cijena ponude s PDV-om. Cijena ponude iskazuje se u kunama.

**2.7. Rok način i uvjeti plaćanja:** naručitelj će sva plaćanja izvršiti u roku od 60 dana od dana zaprimanja valjanog računa koji sadrži sve zakonom propisane elemente (obvezni elementi računa za obveznike PDV-a propisani su člankom 79. Zakona o porezu na dodanu vrijednost – "Narodne novine" broj 73/13, 99/13, 148/13, 153/13, 143/14). Račun se dostavlja na adresu naručitelja: Grad Rijeka, Odjel za gradsku samoupravu i upravu, Trpimirova 2/IV, Rijeka.

**2.8. Kriterij za odabir ponude:** najniža cijena

**2.9. Dokazi sposobnosti:**

Uz ponudu molimo obvezno dostaviti sljedeće dokaze o sposobnosti:

* **Izvadak iz sudskog, obrtnog, strukovnog ili** drugog odgovarajućeg registara države sjedišta kojim ponuditelj dokazuje upis u registar države sjedišta, a ako se oni ne izdaju u državi sjedišta, ponuditelj može dostaviti **izjavu s ovjerom potpisa** kod nadležnog tijela. Izvod ili izjava **ne smiju biti stariji od tri** mjeseca računajući od dana objave ovoga poziva.
* **Potvrdu porezne uprave** o stanju duga ili jednakovrijedni dokument nadležnog tijela države sjedišta gospodarskog subjekta, koji **ne smije biti stariji od 30 (trideset) dana** od dana objave ovoga poziva. Ako se u državi sjedišta gospodarskog subjekta ne izdaje ovaj dokument, on može biti zamijenjen izjavom pod prisegom ili odgovarajućom izjavom osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta. Izjava ne smije biti starija od 30 (trideset) dana računajući od dana objave ovoga poziva. Iz navedenog dokaza mora biti razvidno da je ponuditelj ispunio obvezu plaćanja dospjelih poreznih obveza i obveza za mirovinsko i zdravstvenog osiguranje, odnosno da mu je, sukladno posebnim propisima, odobrena odgoda plaćanja navedenih dokaza.
* **Popis ugovora o isporukama robe izvršenim u godini u kojoj je objavljen poziv za dostavu ponuda (2015.) i tijekom tri godine koje prethode toj godini,** s iznosom i datumom izvršenih isporuka, te nazivom druge ugovorne strane sukladno članku 72. stavku 3. točki 1. Zakona o javnoj nabavi. Ako je druga ugovorna strana naručitelj u smislu Zakona o javnoj nabavi, popis kao dokaz o urednoj isporuci sadrži ili mu se prilaže potvrda potpisana ili izdana od naručitelja. Ako je druga ugovorna strana privatni subjekt, popis kao dokaz o urednoj isporuci sadrži ili mu se prilaže potvrda tog subjekta, a u nedostatku iste vrijedi izjava gospodarskog subjekta uz dokaz da je potvrda zatražena. Ako je potrebno, javni naručitelj može izravno od druge ugovorne strane zatražiti provjeru istinitosti potvrde. **Smatra se da je ponuditelj dokazao sposobnost ukoliko dostavi dokaz o urednom izvršenju najmanje 1 (jednog) ugovora istog ili sličnog predmeta nabave, ukupne vrijednosti minimalno 50.000,00 kuna (pedesettisućakuna).**
	+ **Obavijest o proizvodu** (deklaracija proizvoda), sukladno Zakonu o predmetima opće uporabe (Narodne novine, br. 39/13 i 47/14) i Zakonu o zaštiti potrošača (Narodne novine, br. 41/14 i 110/15) – za sve stavke navedene u troškovniku. Ponuditelj treba dostaviti preslike deklaracije proizvoda (npr. u obliku etikete, privjesnice i dr.), sukladno navedenom propisu koji regulira predmetni proizvod. Ako je deklaracija otisnuta/utisnuta na/u materijal ambalaže, tada ponuditelj može dostaviti prijepis teksta deklaracije. U slučaju odabira, točnost prijepisa utvrđivat će se s izvornom deklaracijom na proizvodu, koju odabrani ponuditelj mora dostaviti na zahtjev naručitelja u roku mirovanja.

Naziv proizvoda i naziv proizvođača upisan u troškovniku mora biti identičan nazivu proizvoda i nazivu proizvođača iz deklaracije proizvoda te nazivima iz kataloga proizvoda.

* **Izjavu da će odabrani ponuditelj isporučiti robu u roku od tri (3) radna dana računajući od primitka narudžbe. (Prilog poziva).**
1. **TRAŽENA JAMSTVA**
	1. **Jamstvo za ozbiljnost ponude**

Jamstvo za ozbiljnost ponude daje se u obliku zadužnice, potvrđene od strane javnog bilježnika, popunjene sukladno Pravilniku o obliku i sadržaju zadužnice (''Narodne novine'' broj 115/12), u visini od **5.000,00 kn (slovima: pettisućakuna)** bez uvećanja, sa zakonskim zateznim kamatama po stopi određenoj sukladno članku 29. stavak 2. Zakona o obveznim odnosima (''Narodne novine'', broj 35/2005, 41/2008, 125/2011 i 78/15), sa važenjem minimalno do isteka roka valjanosti ponude.

Ponuditelj kao jamstvo za ozbiljnost ponude može dati i novčani polog u iznosu od **5.000,00 kn** **(slovima: pettisućakuna)** koji se uplaćuje putem naloga za plaćanje na račun GRAD RIJEKA - SREDSTVA DEPOZITA broj: HR3224020061500265860, poziv na broj HR00 OIB ponuditelja.

Naručitelj će naplatiti zadužnicu u cijelosti u punom iznosu, odnosno zadržati uplaćeni iznos pologa ukoliko Ponuditelj odustane od svoje ponude u roku njene valjanosti, dostavi neistinite dokaze sposobnosti ili ne dostavi valjano jamstvo za uredno ispunjenje ugovora neposredno po sklapanju ugovora.

U slučaju isteka roka valjanosti ponude, naručitelj će tražiti od ponuditelja, da u primjerenom roku produži rok valjanosti ponude te jamstvo za ozbiljnost ponude sukladno tom produženom roku.

Jamstvo za ozbiljnost ponude - zadužnicu ponuditelj mora dostaviti zajedno s ponudom, umetnuti u proziran plastični omot s rupicama (plastični omot - foliju zatvoriti na način da se onemogući vađenje jamstva, npr samoljepljivom naljepnicom) i uvezati u ponudu te na prozirnom omotu označiti redni broj stranice koju jamstvo nosi.

Jamstvo za ozbiljnost ponude - novčani polog, ponuditelj mora dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Ponuditelj koji kao jamstvo za ozbiljnost ponude uplaćuje novčani polog, u ponudi treba navesti IBAN, model i poziv na broj s kojim će Naručitelj izvršiti povrat novčanog pologa.

* 1. **Jamstvo za uredno ispunjenje ugovora**

Odabrani ponuditelj je dužan dostaviti odmah po po sklapanju ugovora, jamstvo za uredno ispunjenje ugovora, a koje jamstvo mora biti u vidu zadužnice, potvrđene od strane javnog bilježnika, popunjene sukladno Pravilniku o obliku i sadržaju zadužnice (''Narodne novine'' broj 115/12), u visini od **10.000,00 kn (slovima: desettisućakuna)** bez uvećanja, sa zakonskim zateznim kamatama po stopi određenoj sukladno članku 29. stavak 2. Zakona o obveznim odnosima (''Narodne novine'' broj 35/2005, 41/2008, 125/2011 i 78/15), i s rokom važenja 30 dana od isteka valjanosti ugovora o nabavi robe.

1. **BITNI UVJETI ZA IZVRŠENJE UGOVORA**
	1. **Načelo savjesnosti i poštenja**

Odabrani ponuditelj jamči i obvezuje se da nije počinio niti da je itko prema njegovom znanju počinio niti jednu od sljedećih radnji, te da neće počiniti, niti će ikoja osoba koja djeluje uz njegovo znanje ili suglasnost počiniti ikoju od tih radnji, a to su:

(a) nuđenje, davanje, primanje ili traženje bilo kakve neprimjerene koristi kojom bi utjecao na djelovanje zaposlenika Naručitelja u vezi s predmetnim postupkom nabave odnosno provedbom ugovora zaključenog na temelju istog,

(b) svako djelo kojim se neprimjereno utječe ili se nastoji utjecati na postupak nabave ili provedbu zaključenog ugovora na štetu Naručitelja, uključujući i tajni dogovor ponuditelja.

U tom smislu, ako je neki član Uprave odabranog ponuditelja, voditelj projekta ili dužnosnik upoznat s nekim činjenicama, smatra se da je s time upoznat i odabrani ponuditelj.

* 1. **Ne postoje gospodarski subjekti s kojima je Naručitelj u sukobu interesa.**
1. **ODREDBE O PONUDI**
	1. **Sadržaj i način dostave ponude**

Ponuda mora sadržavati pravilno ispunjeni ponudbeni list, dokaze sposobnosti iz točke 2.8. ovoga poziva, pravilno ispunjeni troškovnik te izjavu o integritetu koji čine priloge ovom pozivu.

Ponuda se piše **neizbrisivom tintom** (pisano **rukom** ili ispisom putem **štampača**) te **mora biti uvezana jamstvenikom te izrađena (označena, numerirana i dr.)** sukladno članku 11. stavcima od 1. – 6. Uredbe o načinu izrade i postupanju s dokumentacijom za nadmetanje i ponudama ("Narodne novine" broj 10/12). Ispravci u ponudi moraju biti izrađeni na način da su vidljivi te moraju uz navod datuma ispravka biti potvrđeni potpisom ponuditelja.

**Sve tražene dokumente koji se dostavljaju u ponudi, ponuditelj može dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave**, a sve sukladno članku 75. Zakona i članku 46. stavku 7. Naputka.

U slučaju postojanja sumnje u istinitost podataka navedenih u dostavljenim dokumentima, Naručitelj može radi provjere istinitosti podataka od ponuditelja zatražiti da u primjerenom roku dostave izvornike ili ovjerene preslike tih dokumenata i/ili obratiti se izdavatelju dokumenta i/ili nadležnim tijelima.

 Ponuda se dostavlja u zatvorenoj omotnici označenoj na sljedeći način:

**a)** adresirana na: **GRAD RIJEKA,Odjel za gradsku samoupravu i upravu,Trpimirova 2, 51000 Rijeka**

**b)** s naznakom: **"NE OTVARAJ – PONUDA ZA NABAVU HIGIJENSKOG MATERIJALA - EV.BROJ: 09-00-13/2015"**

**c)** na poleđini: **NAZIV I ADRESA PONUDITELJA**

 Krajnji rok za podnošenje ponuda je: **16. studenoga 2015. (ponedjeljak) u 11.00 sati** bez obzira na način dostave.

 U roku za dostavu ponude, ponuditelj može izmijeniti svoju ponudu, nadopuniti je ili od nje odustati. U slučaju da do isteka roka za dostavu ponuda ponuditelj istu izmijeni i/ili dopuni, izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

 Ponuditelj može u roku za dostavu ponuda pisanom izjavom i odustati od svoje ponude u kojem slučaju može istodobno zahtijevati povrat svoje neotvorene ponude.

* 1. **Jezik i pismo ponude:**

Ponuda se izrađuje na hrvatskom jeziku i latiničnom pismu.

* 1. **Rok za dostavu ponude : 16.11.2015. godine u 11.00 sati**
	2. **Rok i mjesto otvaranja ponude:**

 Otvaranje ponuda dana 16.11.2015. u 11,00 sati u prostorijama Naručitelja, Trpimirova 2/IV, Rijeka.

**Otvaranje ponuda nije javno.**

**5.5. Služba i osobe zadužena za kontakt**

Vinko Randić, dipl.iur.

Viši stručni suradnik za pravne poslove i javnu nabavu

GRAD RIJEKA, Odjel za gradsku samoupravu i upravu

Tel: 051/209-477; 209-470

Fax: 051/209-480

E-mail: vinko.randic@rijeka.hr

* 1. **Posebne odredbe**

Na ovaj postupak ne primjenjuje se Zakon o javnoj nabavi.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

1. **OBAVIJEST O REZULTATIMA NABAVE**

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovoga Poziva za dostavu ponuda i zadržava pravo odbiti sve ponude i poništiti ovaj postupak ukoliko niti jedna dostavljena ponuda ne odgovara svrsi nabave ili ako prelazi osigurana sredstva, odnosno u drugim opravdanim slučajevima (npr. profesionalni propust) prema odluci Naručitelja.

Naručitelj će izvršiti pregled, ocjenu i rangiranje dostavljenih ponuda najkasnije u roku od 8 (osam) dana od isteka roka za dostavu ponuda te pisanu obavijest o rezultatima nabave ( o odabiru najpovoljnije ponude ili odbijanju svih ponuda i poništenju postupka nabave) dostaviti svim ponuditeljima.

1. **PRILOZI POZIVU ZA DOSTAVU PONUDA**

 Prilog I. – obrazac Ponudbenog lista

 Prilog II . – Izjava o integritetu

 Prilog III. – Izjava o roku isporuke robe

 Prilog III. – Troškovnik

 **Pročelnik**

 **mr.sc. Mladen Vukelić**

**Prilog I. – PONUDBENI LIST**

|  |  |  |
| --- | --- | --- |
| 1. | **NAZIV I SJEDIŠTE NARUČITELJA:** | *Grad Rijeka, Korzo 16, Rijeka*  |
|  | Predmet nabave | ***Nabava higijenskog materijala*** |
|  | Evidencijski broj nabave: | *09-00-13/2015* |
| 2. | **PODACI O PONUDITELJU**  |  |
|  | Naziv ponuditelja |  |
|  | Sjedište ponuditelja  |  |
|  | Adresa ponuditelja |  |
|  | OIB  |  |
|  | Poslovni (žiro) račun |  |
|  | Broj računa (iban) |  |
|  | Naziv poslovne banke |  |
|  | Navod o tome je li ponuditelj u sustavu poreza na dodanu vrijednost | DA NE (zaokružiti) |
|  | Navod o tome da li ponuditelj koristi prijenos porezne obveze – (opcionalno) |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| 3. | **PONUDA** |  |
|  | Broj ponude |  |
|  | Datum ponude |  |
| 4. | **CIJENA PONUDE** |  |
|  | Cijena ponude u kunama, bez PDV-a |  |
|  | Stopa i iznos PDV-a |  |
|  | Cijena ponude u kunama s PDV-om**\*\*** brojkama |  |
|  |  |  |
| 5. | Rok valjanosti ponude (*najmanje 90 dana od dana otvaranja ponuda*) |  |

Obavezno ispuniti sve stavke.

6. Uz ponudu dostavljamo popis svih sastavnih dijelova i priloga ponude (Sadržaj ponude) slijedećim redoslijedom:

**Ponuditelj:**

 (tiskano upisati ime i prezime ovlaštene osobe ponuditelja)

 M.P. Potpis:

 \_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_\_, \_\_\_\_\_\_\_2015. godine

***Napomena:***

*\* Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu i Troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno ili se stavlja crtica (-).*

**Prilog II . - IZJAVA O INTEGRITETU**

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište/prebivalište ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O INTEGRITETU**

Kao ponuditelj u postupku nabave ispod zakonskog praga Naručitelja: \_\_\_\_\_\_\_\_\_\_\_\_\_\_\_\_, Ev. broj nabave: \_\_\_\_\_\_\_\_\_\_\_\_\_\_\_\_\_ ovom Izjavom jamčimo korektnost u postupku, kao i izostanak bilo kakve zabranjene prakse u vezi s postupkom nadmetanja (radnja koja je korupcija ili prijevara, nuđenje, davanje ili obećavanje neprilične prednosti koja može utjecati na djelovanje nekog zaposlenika ili zaposlenike koji su na bilo koji način  uključeni u postupak nabave, te izražavamo suglasnost s provedbom revizije cijeloga postupka od strane neovisnih stručnjaka i prihvaćanje odgovornosti i određenih sankcija (ugovorna kazna, bezuvjetni otkaz ugovora, naplata jamstva za uredno ispunjenje ugovora) ako se krše ugovorne obveze.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tiskano upisati ime i prezime, potpis ovlaštene osobe ponuditelja, pečat)

 M.P.

U \_\_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_ 2015. godine

**Prilog III. - OBRAZAC IZJAVA O ROKU ISPORUKE ROBE**

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište / prebivalište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I Z J A V A**

kojom izjavljujemo da smo mogućnosti, u slučaju da naša ponuda bude odabrana kao najpovoljnija isporučiti traženu robu u roku od tri (3) radna dana računajući od dana primitka svake narudžbe higijenskog materijala.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tiskano upisati ime i prezime, potpis ovlaštene osobe ponuditelja, pečat)

 M.P.

U \_\_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_ 2015. godine